Gældsramte i Vamdrup kan få hjælp | Kolding | Ugeavisen.dk
Du er her: Forside - Kolding - Gældsramte i Vamdrup kan få hjælp
Café Paraplyen i Odense har tilbudt gratis gældsrådgivning i flere år. Nu kommer tilbuddet også til Vamdrup. Pressebillede
Gældsramte i Vamdrup kan få hjælp
Vamdrup: Nogle socialt udsatte mennesker ender med at have en gæld, de ikke kan komme ud af eller overskue. Derfor åbner gældsrådgivningen "På Fode Igen" sammen med Kolding Kommune en gratis rådgivning i Vamdrup, hvoril der er brug for frivillige gældsrådgivere.
- Vi oplever et stort behov for rådgivning om gæld og økonomi fra socialt udsatte mennesker i Vamdrup - ligesom andre steder i landet. Socialt udsatte mennesker kan typisk ikke gå i banken og få hjælp. Så vi vil gerne åbne en ny rådgivning i Vamdrup i den sociale Café Mødestedet i samarbejde med kommunen, oplyser jurist og projektleder June Crondahl fra gældsrådgivningen "På Fode Igen" i en pressemeddelelse om tiltaget.
- Derfor har vi akut brug for frivillige rådgivere, som vil bruge et par timer hver anden uge med at gøre en forskel for gældsramte, sårbare mennesker. Så vi efterlyser bankrådgivere, socialrådgivere, økonomer, revisorer, advokater, der vil gøre et frivilligt stykke arbejde, siger June Crondahl.
Gældsrådgivningen "På Fode Igen" holder informationsmøde mandag 18. november kl. 16.30 i Café Mødestedet i Vamdrup.